ድፍረቱ ካላችሁ የትምህርተ ሃይማኖት አስተማሪነታችሁ ሳይናጋ እንደ አቡነ ጴጥሮስ ፣እነደ አቡነ ሚካኤል እውነታውን ተጋፈጡት። ይህ ሳይሆን ፍርሃት ካደረባችሁ ደግሞ እንደ ሐዋርያት በመንፍስ ተሞልታችሁ ፍርሃታችሁን እስክታስወግዱ ድረስ ከፖለቲካው ሸሸት ብላችሁ የሚያምርብችሁን፤ የሃይማኖት መምህርነታችሁን ካባ ብቻ ልበሱ። ፖለቲካ ውስጥ ሳትገቡ(politically neutral) በመሆን አንድ ስለሚያደርጉን ነገሮች ብታሳስቡን፣ በጎነትን ብታስተምሩን፣ መተዛዘንን ብትሰብኩልን፣ ወደፊት ይከሰታሉ ብለን የምንፈራቸው ነገሮች እንዳይከሰቱ በማድረግ ወይም ቢከሰቱም ጉዳታቸው ከመጠን ያለፈ እንዳይሆን አዎንታዊ ተጽዕኖ ማሳደር ትችላላችሁ። ይህ ሁሉ የሚሆነው ለእኛ የማናውቀውን እውንታ ብቻ ስትነግሩን፤ ለእናንተም የሚያምርባችሁን ብቻ ስትለብሱ ነው። ያን ጊዜ ትምህርት ቤታችን ንጹህ የዕውቀት ምንጭ ይሆናል።